**UUTISIA FORDILTA Lokakuu 2013**

**Fordin myynti kasvoi syyskuussa**

Fordin myynti Euroopan 19 maata kattavalla markkina-alueella kasvoi syyskuussa 4,6 prosenttia volyymin ollessa 115 300 ajoneuvoa. Syyskuussa Fordin markkinaosuus henkilöautojen vähittäiskaupassa oli 9,5 prosenttia ja hyötyajoneuvoissa 10,8 prosenttia. Vuoden ensimmäisen yhdeksän kuukauden aikana uusia Fordeja on myyty 824 700 kappaletta.

Suomessa Ford oli syyskuun kuudenneksi suosituin merkki henkilöautoissa 6,4 prosentin markkinaosuudella. Pakettiautoissa Fordin markkinaosuus tammi-syyskuussa oli 23,7 prosenttia. Suomen Ford ylsi tammi-syyskuun kokonaismarkkinaosuudellaan 8,8 prosenttia Euroopan viidenneksi parhaaksi maaksi – edellään Iso-Britannia, Turkki, Irlanti ja Unkari.

Linkki tiedotteeseen: <https://media.ford.com/content/fordmedia/feu/en/news/2013/10/15/ford-of-europe-sales-increase-in-september--retail-and-commercia.html>

**Ford esitteli uusia teknologioita Ford Futures -tapahtumassa**

Lokakuun alussa järjestettiin Fordin testiradalla Belgian Lommelissa Ford Futures -tapahtuma, jossa esiteltiin useita Fordin uusia teknologioita. Tärkeimmät esitellyt asiat on koottu alle suomeksi, englanninkelisiin aineistoihin voit tutustua tästä linkistä: <http://fordfutures.fordmedia.eu/>

**Ford on kehittänyt uuden automaattisen pysäköintiavustimen, joka toimii napin painalluksella auton sisä- ja ulkopuolelta**

Ford on kehittänyt täysin automaattisen pysäköintiavustimen, joka mahdollistaa ajoneuvon pysäköinnin napin painalluksella auton sisä- tai ulkopuolelta. Fordin täysin automaattinen pysäköintiavustin ohjaa ajoneuvoa, vaihtaa vaihdetta sekä liikuttaa autoa eteen- ja taaksepäin pysäköidessään autoa. Prototyyppivaiheessa olevan pysäköintiavustimen toiminta perustuu olemassa oleviin Fordin teknologioihin, kuten aktiiviseen pysäköintiavustimeen ja Fordin Powershift-vaihteistoon.

Uusi teknologia etsii sopivan tilan pysäköintiä varten ultraäänitunnistimien avulla. Kuljettaja aktivoi pysäköintiavustimen vaihtamalla vaihteen vapaalle ja painamalla nappia joko auton sisä- tai ulkopuolelta. Pysäköintiavustin pystyy pysäköimään ajoneuvon tilaan, joka on vain 20 prosenttia pidempi kuin ajoneuvo. Teknologiasta on apua erityisesti ahtailla teillä ja parkkipaikoilla.

Linkki videoon: <http://www.youtube.com/watch?v=dQjntXvMVTE>

**Fordin uusi teknologia tunnistaa pysähtyneet tai hidastavat ajoneuvot ja jalankulkijat**

Ford on esitellyt testiauton, joka ohjaa ja jarruttaa autoa automaattisesti välttääkseen törmäykset pysähtyneisiin tai vauhtiaan hidastaviin edessä oleviin autoihin ja jalankulkijoihin. Uusi törmäyksenestojärjestelmä reagoi esteeseen, jos se ei havaitse kuljettajan tekevän väistöliikettä tai jarruttavan.

Teknologia käyttää hyväkseen kolmea tutkaa, ultraäänitunnistimia sekä kameraa tutkiakseen auton edessä olevaa 200 metrin pituista aluetta. Jos järjestelmä havaitsee hitaasti liikkuvan tai paikallaan olevan kohteen edessään, se ilmoittaa asiasta ensin monitorissa ja sen jälkeen äänimerkillä. Jos kuljettaja ei ohjaa tai jarruta ajoneuvoa itse, järjestelmä aktivoi jarrut, skannaa edessä olevan kohteen molemmat puolet ja ohjaa ajoneuvoa välttääkseen törmäyksen.

Linkki videoon: <http://youtu.be/nYLwJY3CU18>

**Ford tutkii teknologioita, jotka voivat pienentää kuljettajan ajonaikaisten sydänkohtausten riskiä sekä varoittaa verensokeritasojen muutoksista**

Ford kehittää teknologioita, joiden avulla voidaan vähentää kuljettajan riskiä saada sydänkohtaus ajon aikana sekä kuljettajien tai matkustajien riskiä vaihtelevista verensokeritasoista. Fordin EKG-sydänmonitori-istuimessa olevat tunnistimet tutkivat sydämen epäsäännöllisyyksiä, jotka voivat osoittaa kuljettajan tarvitsevan lääketieteellistä apua esimerkiksi sydänkohtauksen tai korkean verenpaineen vuoksi. Tutkimusten mukaan sydän- ja verisuonitauteja sairastavat joutuvat 23 prosenttia muita todennäköisemmin liikenneonnettomuuteen.

Fordin tutkijat ovat kehittäneet yhdessä verensokerimittareita valmistavan Medtronicin kanssa prototyypin glukoositasomittarista. Medtronicin laite yhdistetään Ford SYNC -yhteydenpitojärjestelmään, joka varoittaa kuljettajan tai matkustajan matalasta verensokeritasosta. Teknologialla voidaan tarkkailla esimerkiksi takapenkillä matkustavan lapsen verensokeritasoa.

Ford tutkii myös sitä, miten nämä teknologiat toimivat sellaisten yhteydenpitojärjestelmien kanssa, jotka tuottavat tietoa terveydenhuollon ammattilaisille kuljettajan terveydentilasta ennen onnettomuutta, onnettomuuden aikana ja sen jälkeen. Järjestelmä voi myös tuottaa tietoa, joka vaatisi muutoin käyntiä lääkärillä. Pitkällä aikavälillä järjestelmät voidaan yhdistää myös Fordin turvallisuusjärjestelmiin, jotka pysäyttävät ajoneuvon turvallisesti vaaratilanteissa.

Sekä EKG-sydänmonitori-istuin että verensokerimittari esitellään täysin uudessa Ford S-MAX-konseptissa.

**Ford esittelee uuden EcoBoost-moottorin Daytonan 24 tunnin rallissa ensi vuonna**

Ford tuo edistyksellisen 3.5-litraisen V6 EcoBoost -moottorin vuoden 2014 TUDOR United SportsCar Championship -rallisarjaan, joka järjestetään Yhdysvalloissa. Uusi moottori esitellään vuoden 2014 Daytonan 24 tunnin rallissa, joka järjestetään 25.−26.1.2014.

Michael Shank Racing -talli on ensimmäinen, jonka Daytona-prototyyppiautoon tulee V6 EcoBoost   
-moottori. Uusi Riley Technologies Daytona -prototyyppiauto edustaa Fordin uutta tyyliä.

Tulevaisuuden V6 EcoBoost -moottorissa on kaikki viimeisimmät teknologiat: polttoaineen suoraruiskutus, turboahdin sekä erinomainen tehokkuus.

Linkki tiedotteeseen: <https://media.ford.com/content/fordmedia/fna/us/en/news/2013/10/01/ford-to-debut-new-ecoboost-race-engine-at-2014-24-hours-of-dayto.html>

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 175 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 15 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

rsalin1@ford.com